Coba jelasin Pengepongan Athen dari Lucius Cornelius Sulla dalam bahasa melayu dong

Sebaik sahaja sampai, Sulla mendirikan kerja pengepongan yang mengelilingi bukan sahaja Athen tetapi termasuk pelabuhan Piraeus. Pada masa itu Archelaus memiliki kuasa laut, dengan itu Sulla menghantar Lucullus untuk membentuk armada dari sisa penyokong Rom di Mediterranean timur. Matlamat pertamanya adalah Piraeus, kerana tanpanya Athen tidak dapat mendapatkan bekalan. Kerja tanah yang besar dibina, mengasingkan Athens dan pelabuhannya dari sebelah darat. Sulla memerlukan kayu, dengan itu dia menebang rimbunan suci Greece, sehingga 100 batu dari Athens. Apabila lebih banyak wang diperlukan dia “meminjam” dari kuil dan Sibyl juga. Siling yang ditempa dari harta karun ini akan kekal dalam kitaran selama beberapa abad dan dihargai  bagi kualitinya.

Sungguhpun dengan pengepongan Athens dan pelabuhan sepenuhnya, dan beberapa usaha oleh Archelaus untuk mengagalkan kepongan, keadaan seri kelihatannya muncul. Sulla, bagaimanapun, dengan sabar menunggu tempohnya. Tidak lama kemudian kem Sulla dipenuhi oleh pelarian dari Rom, melarikan diri dari pemyembelihan oleh Marius dan Cinna. Ini termasuk isteri dan anak-anaknya, termasuk juga ahli parti Optimate yang tidak dibunuh.

Athens masa itu mulai kebuluran, dan harga bijiran meningkat pada tahap kebuluran. Dalam bandar, penduduk terpaksa memakan kulit kasut dan rumput. Perwakilan dari Athens dihantar bagi berunding dengan Sulla, tetapi disebalik berunding dengan serius mereka menekankan keagungan bandar mereka. Sulla menghantar mereka pergi sambil berkata: “Saya dihantar untuk menakluk Athens, bukan untuk belajar, tetapi untuk menundukkan pemberontak agar patuh.”

Pengitipnya kemudiannya memberitahunya bahawa Aristion telah mengabaikan Heptachalcum (sebahagian dari dinding bandar). Sulla segera menghantar juruteranya untuk melemahkan dinding. Sembilan ratus kaki dinding antara pintu Suci dan Piraeic di sebelah baratdaya bandar dirobohkan. Penjarahan Athens waktu malam bermula, dan selepas ejekan Aristion, Sulla tidak berada dalam keadaan bermurah hati. Darah dikatakan mengalir di jalanan, dan ia hanya selepas rayuan daripada beberapa orang sahabat Greeknya (Midias dan Calliphon) dan rayuan dari Senator Rom dalm kem nya barulah Sulla memutuskan ia mencukupi. Dia kemudian menumpukan tenteranya di Pelabuhan Piraeus, dan Archelaus, melihat keadaan tidak dapat diselamatkan, berundur ke kubu kota dan meninggalkan pelabuhan untuk menyertai pasukannya di bawah pemerintahan Taxiles. Sulla, masih tidak memiliki armada, tidak mampu menghalang Archelaus melepaskan diri. Sebelum dia meninggalkan Athens, dia membakar pelabuhan tersebut sepenuhnya. Sulla kemudian maju ke Boeotia untuk bertempur dengan tentera Archelaus dan menyingkir mereka dari Greece.